Αντώνιος Μούσας

Ο Αντώνιος Μούσας ήταν Έλληνας ιατρός και βοτανολόγος, ο οποίος έδρασε στα τέλη του 1ου αι. π.Χ. Σύμφωνα με τον Πλίνιο ήταν αδερφός του ιατρού του βασιλιά Ιόβα Ευφορβίου και μαθητής του Ασκληπιάδη. Θεράπευσε με ψυχρά λουτρά και πόση ψυχρών φαρμάκων τον αυτοκράτορα Αύγουστο ο οποίος ήταν βαριά ασθενής και χωρίς καμία ελπίδα σωτηρίας. Κατά τον Γαληνό έγραψε πολλά έργα τα οποία, όμως, έχουν χαθεί. Σώζονται λιγοστά αποσπάσματα κυρίως μέσω της Γαληνικής συλλογής ένα εκ των οποίων αναφέρεται σε μια φαρμακευτική συνταγή για τις άφθες της στοματικής κοιλότητας.

Παραπομπές

Αρχαίοι Έλληνες ιατροί